## Naredba o izmjeni i dopuni Naredbe o načinu uplaćivanja prihoda proračuna, obveznih doprinosa te prihoda za financiranje drugi javnih potreba u 2010. godini

### NN 9/2010 (18.1.2010.), Naredba o izmjeni i dopuni Naredbe o načinu uplaćivanja prihoda proračuna, obveznih doprinosa te prihoda za financiranje drugi javnih potreba u 2010. godini

MINISTARSTVO FINANCIJA

187

Na temelju članka 45. Zakona o platnom prometu u zemlji (»Narodne novine«, broj 117/01), ministar financija izdaje

NAREDBU

O IZMJENI I DOPUNI NAREDBE O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE PRIHODA ZA FINANCIRANJE DRUGIH JAVNIH POTREBA U 2010. GODINI

I.

U Naredbi o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2010. godini (»Narodne novine«, broj 157/09) u glavi II. Vlastiti prihodi proračuna, točki 1. Prihodi državnog proračuna, podtočki 1.2. Doprinosi za obvezna osiguranja, pod 1.2.1.1. Upisivanje podataka u polje »poziv na broj odobrenja« u stavku drugom, u zagradi iza znamenke 4 dodaje se tekst »odnosno 3«.

II.

U glavi IV. Sredstva doprinosa za mirovinsko osiguranje za starost na temelju individualne kapitalizirane štednje, u točki 1. Doprinos za mirovinsko osiguranje za starost na temelju individualne kapitalizirane štednje, podtočki 1.3. Upisivanje podataka u polje »poziv na broj odobrenja« u stavku trećem, u zagradi iza znamenke 4 dodaje se tekst »odnosno 3«.

III.

U Popisu osnovnih modela za uplatu javnih prihoda – Prilog 2, mijenja se sadržaj modela 26 tako da glasi:

Model 26 – sadržaj se mora iskazati s najmanje tri podatka. Podatak P1 ima 4 znamenke uključujući i kontrolni broj i sadrži vrstu prihoda. Podatak P2 i podatak P3 nisu ograničeni s brojem znamenaka i svaki ima svoj kontrolni broj. Ako podatak P2 ili P3 ima jedanaest znamenaka, tada on predstavlja osobni identifikacijski broj dodijeljen od Ministarstva financija – Porezne uprava (11 znamenaka računajući i kontrolni broj). Ako podatak P3 ima trinaest znamenaka, tada od predstavlja matični broj građanina odnosno sistemski broj dodijeljen od nadležne jedinice ispostave Porezne uprave. Podatak P4 može i ne mora biti upisan. Ako je upisan, nije pod kontrolom.

|  |  |  |  |  |
| --- | --- | --- | --- | --- |
| Broj modela/ Opis podatka | Sadržaj modela /Sadržaj podataka u modelu 26 | | | |
| 26 | (P1)K | (P2)K | (P3)K | P4 |
| Sadržaj podatka | Vrsta prihoda iz Naredbe | – | – | – |
| Tip | Fiksno | Varijabilno | Varijabilno | Varijabilno |
| Duljina podatka | Ima 4 znamenke | Najviše do 11 znamenaka | Najviše do 13 znamenaka | Najviše do 12 znamenaka |
| Modul za izračun kontrolnog broja | MOD11 | MOD11 do10 znamenaka  ISO 7064 (11,10) OIB za 11 znamenaka | MOD11 do10 znamenaka  ISO 7064 (11,10) OIB za 11 znamenaka  MOD11 MBG za 13 znamenaka | - |

U opisu modela »66« u posljednjoj rečenici umjesto zareza dolazi točka i briše se tekst »a prva znamenka u podatku P3 mora biti veća od nule.«

IV.

Izmijenjen je Popis računa za redovno poslovanje proračuna županija i gradova/općina po županijama (koji su promijenili banku) – Prilog 1.

V.

Ova Naredba stupa na snagu danom objave u »Narodnim novinama«.

Klasa: 400-06/09-01-683
Urbroj: 513-05-02/09-4
Zagreb, 13. siječnja 2010.

Potpredsjednik
Vlade Republike Hrvatske
i ministar financija
Ivan Šuker, v. r.

PRILOG 1

POPIS RAČUNA ZA REDOVNO POSLOVANJE PRORAČUNA ŽUPANIJA I GRADOVA/OPĆINA PO ŽUPANIJAMA
– za uplatu javnih prihoda –

|  |  |  |  |
| --- | --- | --- | --- |
| Naziv županije/grada/općine | Broj računa | Oznaka grada/općine | Mjerodavna ispostava Porezne uprave |
| III. SISAČKO-MOSLAVAČKA ŽUPANIJA (sjedište u Sisku) | | | |
| GVOZD | 2340009-1851000007 | 510 | GVOZD |
| IV. KARLOVAČKA ŽUPANIJA (sjedište u Karlovcu) | | | |
| SABORSKO | 2500009-1837800000 | 378 | OGULIN |
| XVIII. ISTARSKA ŽUPANIJA (sjedište u Pazinu) | | | |
| MOTOVUN – MONTONA | 2380006-1827400001 | 274 | PAZIN |

Naredba, NN 9/2010-187